stanford-oval/wikipedia huggingface dataset:
Lähdekritiikki
Nykyaika > Tiedon tuottajan luotettavuuden arviointi

Tiedon tuottajan luotettavuutta voi arvioida ottamalla huomioon esimerkiksi seuraavia asioita:
Kuinka luotettavaksi voit arvioida viitteen kuvaaman dokumentin?
Kuinka tunnettu ja luotettava tiedon tuottaja on?
Voitko epäillä tiedontuottajan jättäneen jotain sanomatta - tahallisesti tai tahtomattaan?
Ulkoinen ja sisäinen lähdekritiikki

Perinteisesti lähdekritiikki jaetaan ulkoiseen ja sisäiseen lähdekritiikkiin.
Ulkoinen lähdekritiikki pyrkii rekonstruoimaan tilanteen, jossa lähde on laadittu: esimerkiksi onko lähde se mitä se esittää olevansa, vai väärennös.
Sisäinen lähdekritiikki pyrkii selvittämään lähteen laatijan tavoitteet.
Sisäinen ja ulkoinen lähdekritiikki on aina yhdistettävä tekstin luotettavuuden arvioimiseksi.
Lähdekritiikki journalismissa

Lähdekritiikkiä sovelletaan muun muassa journalismiin. Esimerkiksi Yleisradion Ohjelmatoiminnan säännöstön ohjelmatoiminnan pääperiaatteita koskevassa luvussa todetaan:
"Tietolähteisiin on suhtauduttava kriittisesti. Lähdekritiikki on erityisen tärkeää kiistanalaisia kysymyksiä käsiteltäessä tai hankittaessa tietoja nimettömänä pidettävältä tietolähteeltä. Lähteen luotettavuutta arvioitaessa on otettava huomioon, että tietolähteellä voi olla hyötymis- tai vahingoittamistarkoitus."
Lähdekritiikki journalismissa > Huhtiniemen tapaus

Toimittaja Pasi Jaakkonen kirjoittaa Journalisti -lehdessä lähdekritiikin unohtumisesta, kun mediassa käsiteltiin Lappeenrannan Huhtiniemen joukkohautoja keväällä 2007:
"Selkein esimerkki lähdekritiikin unohtumisesta löytyy median suhtautumisessa salaisen kenttäoikeushuhun keskeiseen todistajaan, 'Syväkurkkuun'. Hän on mies, joka väitti pitävänsä hallussaan todisteita salaisesta kenttäoikeudesta.
Eläkkeellä oleva putkimies tapasi uutisten perusteella ainakin puolenkymmentä toimittajaa. Syväkurkku syötti heille keksityn tarinan satojen, Viipurin puolustuksessa epäonnistuneiden sotilaiden teloituksista Huhtiniemessä. Sodan jälkeen asiakirjat hävitettiin. Syväkurkku väitti olevansa 'salainen tiedustelumies' ja katsoi siksi olevansa pakotettu esiintymään nimettömänä."
Kirjoittaja toteaa tapausesimerkistä: "Media etsi totuutta huhun takaa, mutta tuotti tahtomattaan uusia huhuja."
Lähdekritiikki journalismissa > Enkeli-Elisa

Toinen tapaus, jossa tiedotusvälineiden lähdekritiikin on Suomessa arvioitu olleen puutteellista, oli ensin internetissä runsaasti julkisuutta saanut koulukiusatun nuoren tytön itsemurhasta kertonut Enkeli-Elisan tarina, jota  vuonna 2012 esiteltiin tiedotusvälineissä laajasti totena kunnes Helsingin Sanomat kesällä 2012 kyseenalaisti sen todenperäisyyden. Poliisikuulustelussa kirjailija myönsi kirjoittaneensa itse blogitekstit, joiden annettiin ymmärtää olevan Elisan isän ja äidin käsialaa.
Lähdekritiikki journalismissa > Muita esimerkkejä lähdekritiikin pettämisestä

Huhtikuussa 2016 Aamulehti julkaisi jutun, jossa haastateltiin tohtorikaksosia, joiden mukaan ajatuksen voimalla on mahdollista parantua mistä tahansa sairaudesta tai että myönteisellä ajattelulla voi parantua, vaikka lääkäri olisi antanut vain tunteja elinaikaa. Lehden oikaisussa todettiin, että jutussa haastatellut veljekset esiteltiin ”tohtoreiksi”, mutta he eivät ole lääketieteen asiantuntijoita, vaan kauppatieteiden tohtoreita. Aamulehti veti jutun pois verkkosivuiltaan ja julkaisi poikkeuksellisen suorasanaisen oikaisun.
Helmikuussa 2015 Yle julkaisi verkkoartikkelissa Tampereen yliopiston tutkijan haastattelun matkapuhelinten säteilyvaikutuksista. Artikkelissa ei kerrottu haastatellun toimivan Suomen Säteilykontrolli -yrityksessä. Myöhemmin jutun otsikkoa muokattiin ja siihen lisättiin linkit uudempaan juttuun ja Säteilyturvakeskus Stukin näkemykseen asiasta. Yleisradion aluepäällikkö totesi toimituksen lähdekritiikin ja julkaisuprosessin pettäneen: "Korjasimme juttua heti kun huomasimme, mutta sosiaalisessa mediassa asiat lähtevät leviämään nopeasti, ja virhe ehti tapahtua.".
Aiheesta muualla

Hellevi Hakala, Lähteiden arviointi, jaksossa Internet-haku, Laurea-kirjasto (Arkistoitu – Internet Archive)
Olli Lehtonen, Lähde esiin, Opetushallitus (Arkistoitu – Internet Archive)
Olli Lehtonen, Lähdekritiikin opettaminen ja opiskelu historian tunneilla
Jaakko Anttila, Lähdekriittisyys tiedonhankinnassa - miten vältät WWW:n sudenkuopat (Arkistoitu – Internet Archive)
Eija Nevalainen, Tiedonlähteiden arviointi eli lähdekritiikki, Helsingin yliopiston opiskelijakirjasto (Arkistoitu – Internet Archive)
Riitta Papunen, Jukka Rantasaari, Meri-Tuuli Cavén, Tiedon lähde, Porvoon kaupunginkirjasto (Arkistoitu – Internet Archive)
David Trueba

David Trueba vuonna 2012.
David Trueba (s. 10. syyskuuta 1969) on espanjalainen elokuvaohjaaja, -käsikirjoittaja ja -näyttelijä sekä romaanikirjailija. Hän on Fernando Trueban veli ja naimisissa näyttelijä Ariadna Gilin kanssa.
Trueba on ohjannut muiden muassa elokuvat La buena vida (1996) ja Salaminan sotilaat (2003).
Aiheesta muualla

David Trueba Internet Movie Databasessa. (englanniksi)
Down by the Jetty

| Down by the Jetty Dr>  Feelgood |
| --- | --- | --- |

Studioalbumin tiedot
 Julkaistu: tammikuu 1975
 Tuottaja(t): Vic Maile
 Tyylilaji: rhythm and blues, pub rock
 Kesto: 41.25
 Levy-yhtiö: United Artists
Dr. Feelgoodin muut julkaisut
|   | Down by the Jetty 1975 | Malpractice 1975 |
Down by the Jetty on brittiyhtye Dr. Feelgoodin esikoisalbumi vuodelta 1975.
Kappaleet

She Does It Right – 3.25
Boom Boom – 2.45
The More I Give – 3.25
Roxette – 2.58
One Weekend – 2.17
That Ain’t the Way to Behave – 3.58
I Don’t Mind – 2.37
Twenty Yards Behind – 2.13
Keep It Out of Sight – 3.02
All Through the City – 3.04
Cheque Book – 4.08
Oyeh – 2.32
Bony Moronie/Tequila – 4.50 (live)
Arvostelut

AllMusic:
Desireless

| Claudie Fritsch-Mentrop |
| --- | --- |
 Desireless vuonna 2016.
Henkilötiedot
Koko nimi:  Claudie Fritsch-Mentrop
Syntynyt: 25. joulukuuta 1952 (ikä 71) Pariisi, Ranska
Muusikko
Taiteilijanimi:  Desireless
Laulukielet:  ranska
Aktiivisena:  1984–
Tyylilajit:  italodisko, pop, new wave
Soittimet:  piano
Levy-yhtiöt:  Choice of Music CBS Sony Music Media
Aiheesta muualla
Kotisivut
  [ Muokkaa Wikidatassa ] [ ohje ]  
Desireless (oikea nimi Claudie Fritsch-Mentrop, s. 25. joulukuuta 1952 Pariisi, Ranska) on ranskalainen laulaja. Hänet tunnetaan etenkin 1980-luvun hittikappaleestaan "Voyage, voyage".
Lyhyen muotisuunnittelijan uran jälkeen Fritsch-Mentrop tapasi tuottaja Jean-Michel Rivatin vuonna 1984, jonka kanssa hän aloitti yhteistyön. Vuotta myöhemmin hän tapasi ranskalaisen sanoittajan, François Tabahin, josta tuli hänen pitkäaikainen kumppaninsa. Vuonna 1986 julkaistu single "Voyage, voyage" saavutti korkeita sijoja useilla Euroopan levylistoilla ja jopa Neuvostoliitossa, ja se myi yli viisi miljoonaa kappaletta. 1990 Desireless julkaisi ensimmäisen albuminsa François. Samana vuonna hänelle syntyi tytär, ja hän vetäytyi musiikkialalta parin vuoden ajaksi.
Hänen toinen albuminsa I Love You julkaistiin 1992. Tämän jälkeen Desireless alkoi laajentaa osaamistaan ja sittemmin tyylit ovat vaihdelleet electronicasta bossa novaan ja akustiseen. Hän esiintyy yhä ja tekee yhteistyötä monen muusikon kanssa. Hän on tehnyt vuodesta 2011 yhteistyötä ranskalaisen Operation of the Sunin (Antoine Aureche) kanssa.
Julkaisut > Albumit

1989: François
1994: I love you
2003: Ses plus grands succès
2004: Un brin de paille
2007: More Love and Good Vibrations
2007: Le Petit Bisou
2011: L'expérience humaine
2012: L'Œuf du Dragon (EP)
2012: XP2 (EP)
2013: L'Œuf du Dragon
2014: Noun
2014: Un seul peuple
2015: 2011-2015
2015: Guillaume
2017: Desireless chante Apollinaire
Julkaisut > Singlet

1984: Cherchez l’amour fou (Air 89)
1986: Qui peut savoir (Air)
1986: Voyage, voyage
1988: John
1989: Qui sommes nous
1990: Elle est comme les étoiles
1994: Il dort
1994: I love you
2004: Nul ne sait
2010: Voyage, Voyage (Dj Esteban Remix 2010)
Aiheesta muualla

www.desireless.net
Desireless Discogsissa. (englanniksi)
Dickinsonin piirikunta (Michigan)

Dickinsonin piirikunta (engl. Dickinson County) on Yhdysvaltojen Michiganin osavaltiossa sijaitseva piirikunta. Sen väkiluku oli 25 947 vuonna 2020. Piirikunnan hallintokeskus on Iron Mountainin kaupunki. Piirikunta on perustettu vuonna 1891.
Väestö

Vuonna 2020 Dickinsonin piirikunnan 25 947 asukkaasta valkoisia oli 96,2 %, alkuperäisasukkaita 1,0 %, aasialaisia 0,7 % ja mustia 0,5 %. Vuonna 2019 1,8 % asukkaista puhui kotonaan jotain muuta kieltä kuin englantia ja 1,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Dickinsonin piirikunta (Michigan) Wikimedia Commonsissa
Diego Tinoco

| Diego Tinoco |
| --- | --- |
 Tinoco vuonna 2023.
Henkilötiedot
Syntynyt: 25. marraskuuta 1997 (ikä 26) Anaheim, Kalifornia, Yhdysvallat
Ammatti:  näyttelijä
Näyttelijä
Aktiivisena:  2015–
Aiheesta muualla
Diego Tinoco Instagramissa
IMDb 
Diego Tinoco (s. 25. marraskuuta 1997 Anaheim, Kalifornia)  on yhdysvaltalainen näyttelijä. Hän on suosittu Cesar Diazin roolistaan Netflix-sarjassa Minun Blockissani.
Elämäkerta

Tinoco syntyi 25. marraskuuta 1997 Anaheimissa Kaliforniassa meksikolaisen isän ja kolumbialaisen äidin kanssa, missä hän kiinnostui näyttelemisestä lukiovuosinaan El Segundon lukiossa. Valmistuttuaan lukiosta Tinoco opiskeli Kalifornian osavaltion yliopistossa Long Beachissä, jossa hän valmistui kuvataiteesta. Yliopisto-aikanaan Tinoco työskenteli teatterituotannon parissa, mikä antoi hänelle tarvittavan kokemuksen näyttelijän uransa kehittämiseen.
Filmografia

| Televisio ja elokuvat> Vuosi | Televisio ja elokuvat> Suomenkielinen nimi | Televisio ja elokuvat> Alkuperäinen nimi | Televisio ja elokuvat> Rooli |
| --- | --- | --- | --- |
| 2016 | Teen Wolf | Teen Wolf | Mateo |
| 2018−2021 | Minun Blockissani | On My Block | Cesar Diaz |
| 2021 | R#J | R#J | Tybalt |
| 2023 | Zodiakin ritarit | Knights of the Zodiac | Nero the Phoenix Knight |
Aiheesta muualla

Diego Tinoco Internet Movie Databasessa. (englanniksi)
Diego Tinoco Instagramissa
Down in Black

| ”Down in Black” Mustasch |
| --- | --- | --- |

Singlen tiedot
 Albumilta: Above All
 Julkaistu: huhtikuussa 2002
 Tyylilaji: stoner rock
 Kesto: 02.44
 Levy-yhtiö: EMI
Mustaschin muut singlet
| ”I Hunt Alone” 2002 | ”Down in Black” 2002 | ”Black City” 2003 |
Down in Black on Mustaschin toinen single albumilta Above All. Nimikkobiisin lisäksi levyltä löytyy kappaleen "Coomber" liveversio, jonka on nauhoittanut ruotsalainen P3-radiokanava.
Kappaleet

Down in Black – 2.44
Coomber – 4.09 (Live)
Aiheesta muualla

Albumi Down in Black Encyclopaedia Metallum -sivustolla (englanniksi)
Mustasch
| --- | --- |
Studioalbumit:   Above All  Ratsafari  Powerhouse  Latest Version of the Truth  Mustasch  Sounds Like Hell, Looks Like Heaven  Thank You for the Demon  Testosterone  Silent Killer  Killing It for Life  A final warning - Chapter one 
EP:t:   The True Sound of the New West  Parasite! 
Kokoelmat:   Lowlife Highlights  Singles A’s & B’s  The New Sound of the True Best 
Singlet:   ”I Hunt Alone”  ”Down in Black”  ”Black City”  ”6:36”  ”Dogwash”  ”I’m Alright”  ”Double Nature”  ”Bring Me Everyone”  ”Spreading the Worst”  ”Mine”  ”The Challenger”  ”California Love”  ”Feared and Hated”  ”Alle Männer”  ”Be Like a Man”  ”Midnight Runner”  ”Änglahund”  ”Hound From Hell”  ”Lawbreaker”  ”Fire”  ”Winners”  ”Blood in Blood out”  ”What is Wrong”  ”Where Angels fear to tread”  ”Before a Grave”  ”You are killing me”  ”Contagious”
Dickie Moore

| Stanley Cup  |
| --- | --- | --- |
|  | Montréal Canadiens | 1953  |
|  | Montréal Canadiens | 1956  |
|  | Montréal Canadiens | 1957  |
|  | Montréal Canadiens | 1958  |
|  | Montréal Canadiens | 1959  |
|  | Montréal Canadiens | 1960  |
Richard Winston ”Dickie” Moore (6. tammikuuta 1931 Montreal, Quebec, Kanada – 19. joulukuuta 2015 Montreal) oli kanadalainen NHL-jääkiekkoilija, joka urheilu-uransa jälkeen toimi liikemiehenä ja lahjoittajana.
Moore edusti Montreal Canadiensia 1951–1963. Hyökkääjä Moore aloitti uransa Montreal Jr. Royals -joukkueessa, jossa hän pelasi vuodesta 1947 vuoteen 1950. Hänet tunnettiin taitavana mailankäsittelijänä. Dickie Moore rikkoi Gordie Howen runkosarjan yhden kauden piste-ennätyksen kaudella 1958–1959 tehoilla 96 (41 maalia ja 55 syöttöä). Tämän ennätyksen rikkoi Bobby Hull vuonna 1966.
Saavutuksia

Stanley Cup kuusi kertaa 1953, 1956–1960
NHL:n tähdistöottelussa kuusi kertaa
NHL:n yköstähdistössä 1958, 1959
NHL:n kakkostähdistössä 1961
Art Ross Trophy 1958, 1959 (paras pistemies)
Hockey Hall of Fameen 1974
vuonna 1998 sijalla 31 The Hockey News -lehden 100 suurimman pelaajan NHL-painotteisella listalla
12. marraskuuta 2005 Montreal Canadiens jäädytti Dickie Mooren pelinumeron 12
Aiheesta muualla

Statistics Dickie Moore Internet Hockey Databasessa
Hockey Hall of Fame -sivu
| 0 | 1 | 2 |
| --- | --- | --- |
| Edeltäjä: Gordie Howe | Art Ross Trophyn voittaja 1958, 1959 | Seuraaja: Bobby Hull |
| 0 | 1 | 2 |
| --- | --- | --- |
| Edeltäjä: Gordie Howe | NHL:n maalipörssin voittaja 1958 | Seuraaja: Jean Béliveau |
Désiré Tsarahazana

Désiré Tsarahazana (s. 13. kesäkuuta 1954) on madagaskarilainen roomalaiskatolinen arkkipiispa. Hänet vihittiin papiksi Antsirabén hiippakuntaan 28. syyskuuta 1986 ja nimitettiin Fenoarivo Atsinananan hiippakunnan piispaksi 30. lokakuuta 2000. Piispaksi vihkiminen seurasi 18. helmikuuta 2001. Pääkonsekraattorina toimi Michel Malo, jota avustivat Albert Joseph Tsiahoana ja Bruno Musarò.
Tsarahazana sai 24. marraskuuta 2008 nimityksen Toamasinan piispaksi, ja kun hiippakunta 26. helmikuuta 2010 korotettiin arkkihiippakunnaksi, Tsarahazanasta tuli sen arkkipiispa. Hänet nimitettiin kardinaaliksi 28. kesäkuuta 2018.
Costello

Costello viittaa muun muassa seuraaviin:
Sukunimi

Angelica Costello (s. 1978), yhdysvaltalainen pornonäyttelijä ja -malli
Dolores Costello (1903–1979), yhdysvaltalainen näyttelijä
Elvis Costello (s. 1954), brittiläinen muusikko
Frank Costello (1891–1973), italialais-amerikkalainen mafiapäällikkö
Helene Costello (1906–1957), yhdysvaltalainen näyttelijä
Jerry Costello (s. 1949), yhdysvaltalainen poliitikko
John A. Costello (1891–1976), Irlannin pääministeri
Lou Costello (1906–1959), yhdysvaltalainen näyttelijä, Abbott ja Costello-koomikkoparin jäsen
Maurice Costello (1877–1950), yhdysvaltalainen näyttelijä, ohjaaja ja käsikirjoittaja.
Sean Costello (1979–2008), yhdysvaltalainen blueskitaristi ja -laulaja
Thomas Joseph Costello (1929–2019), yhdysvaltalainen katolinen piispa
Muut

Costello Hautamäki (s. 1963), suomalainen muusikko
Costello, Costello Hautamäen yhtye
Costello, suomenhevosravuri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Désiré Dondeyne

Désiré Louis Corneille Dondeyne (21. heinäkuuta 1921 – 12. helmikuuta 2015) oli ranskalainen kapellimestari ja säveltäjä. Hänen musiikkituotantonsa käsitti mm. kamarimusiikkia.
Dondeyne syntyi Laonissa ja opiskeli Lillen kansallisessa konservatoriossa.
Dusty Hill

| Dusty Hill |
| --- | --- |

Henkilötiedot
Syntynyt: 19. toukokuuta 1949 Dallas, Texas, Yhdysvallat
Kuollut: 28. heinäkuuta 2021 (72 vuotta) Houston, Texas, Yhdysvallat
Muusikko
Tyylilajit:  electric blues, bluesrock, hard rock, Southern rock ja blues 
Soittimet:  Basso
Yhtyeet:  ZZ Top   Willy & the Wolves   The Warlocks   The Cellar Dwellers   American Blues
Levy-yhtiöt:  Rhino Entertainment Company 
  [ Muokkaa Wikidatassa ] [ ohje ]  
Joseph Michael ”Dusty” Hill (19. toukokuuta 1949 Dallas, Texas, Yhdysvallat – 28. heinäkuuta 2021 Houston, Texas) oli ZZ Top -yhtyeen basisti ja laulaja.
Hill syntyi ja kävi koulunsa Dallasissa Texasin osavaltiossa. Vuosina 1966–1968 hän soitti yhtyeessä American Blues. Vuonna 1969 hän liittyi ZZ Topiin yhdessä American Bluesista tutun rumpalin Frank Beardin sekä Moving Sidewalks -yhtyeen kitaristi-laulajan Billy Gibbonsin kanssa. Yhtye soitti aktiivisesti vuoteen 1977 asti ja piti sen jälkeen kahden ja puolen vuoden tauon, jonka aikana Hill ja Gibbons toisistaan tietämättä kasvattivat pitkät parrat. Yhtye nousi maailmanmenestykseen vuoden 1983 levyllään Eliminator.
Hill meni naimisiin Charleen McCroryn kanssa vuonna 2002. Vuonna 2000 kesken Euroopan-kiertueen Hillillä havaittiin hepatiitti C.[lähde? ]
Hill esiintyi omana itsenään yhdessä kuvitteellisesta Hillin perheestä kertovan animaatiosarjan Kukkulan kuningas -jaksossa. Siinä hän on Hillin perheen isän Hankin serkku.
Hill kuoli 72-vuotiaana kotonaan  Texasin Houstonissa.
Soittimet

Hill soitti monia erilaisia bassoja ja vahvistimia, ja hänellä oli kokoelma vanhoja ja räätälöityjä soittimia. Hänellä oli useita erilaisia Fender Precision ja Jazz -bassoja, Gibson Explorer, Dean Z, Danelectro Longhorn ja James Trussart SteelCaster Bass. Vahvistimina Hill käytti Marshall JCM900 ja Celestionin kaiuttimia.
Diego Tristán

| 0 | 1 | 2 |
| --- | --- | --- |

Henkilötiedot
Koko nimi: Diego Tristán Herrera
Syntymäaika: 5. tammikuuta 1976 (ikä 48)
Syntymäpaikka: La Algaba, Sevilla, Espanja
Pelipaikka: hyökkääjä
Pituus: 186 senttimetriä
Seurat
| Vuodet | Seura | O (M) |
| 1995–1998 1998–1999 1999–2000 2000–2006 2006–2007 2007–2008 2008–2009 2009–2010 | Betis B Mallorca B Mallorca Deportivo La Coruña Mallorca Livorno West Ham Cádiz | 95 (23) 39 (15) 35 (18) 177 (77) 13 (0) 21 (1) 14 (3) 29 (8) |
Maajoukkue
| 2001–2003 | Espanja | 15 (4) |
 Seurajoukkueuran tilastot kattavat vain kansalliset sarjat.
Diego Tristán Herrera (s. 5. tammikuuta 1976 La Algaba, Sevillan maakunta, Espanja) on entinen espanjalainen jalkapalloilija, pelipaikaltaan hyökkääjä.
Ura

Tristán on edustanut kotimaassaan Real Betisiä, Mallorcaa ja Deportivoa. Hän oli kaudella 2001–2002 Espanjan pääsarjan Primera Divisiónin paras maalintekijä (Pichichi) 21 maalillaan. Kaudella 2006–2007 Tristán palasi takaisin Mallorcaan, mutta ei onnistunut tekemään maaliakaan 13 ottelussa. Kesällä 2007 hän siirtyi Italiaan Serie A:han Livornoon. Ensimmäisen kausi meni kuitenkin molemmilta heikosti, kun Tristán onnistui maalinteossa vain kerran AS Romaa vastaan ja Livorno jäi Serie A:ssa viimeiseksi. Kauden päätteeksi Tristán oli muutaman kuukauden ilman seuraa, kunnes hän sai allekirjoitettua sopimuksen englantilaisseuran West Ham Unitedin kanssa 14. lokakuuta 2008.
Ura > Maajoukkueura

Tristán on pelannut myös Espanjan maajoukkueessa. Debyyttinsä hän teki 2. kesäkuuta 2001 Oviedossa pelatussa ottelussa Bosnia-Hertsegovinaa vastaan. Hän kuului Espanjan joukkueeseen vuoden 2002 MM-kilpailuissa. Espanjaa Tristán on edustanut yhteensä 15 kertaa ja tehnyt peleissä 4 maalia.
Aiheesta muualla

Diego Tristánin esittely West Hamin sivustolla (englanniksi)
Diego Tristánin esittely Livornon sivustolla (Arkistoitu – Internet Archive) (italiaksi)
Diego Tristan profile at cadistas1910.com (Arkistoitu – Internet Archive) (espanjaksi)
Diego Tristánin tilastot Espanjan maajoukkueessa (Arkistoitu – Internet Archive) (espanjaksi)
Espanjan joukkue – Jalkapallon MM-kilpailut 2002
1 Casillas |
2 Torres |
3 Juanfran |
4 Helguera |
5 Puyol |
6 Hierro |
7 Raúl |
8 Baraja |
9 Morientes |
10 Tristán |
11 de Pedro |
12 Luque |
13 Ricardo |
14 Albelda |
15 Romero |
16 Mendieta |
17 Valerón |
18 Sergio |
19 Xavi |
20 Nadal |
21 Luis Enrique |
22 Joaquín |
23 Contreras |
Valmentaja Camacho
Dusty Imoo

| Dusty Imoo> Henkilötiedot |
| --- | --- |
Syntynyt: 18. heinäkuuta 1970 (ikä 54) New Westminister, Brittiläinen Kolumbia, Kanada
Kansalaisuus:   Japani /  Kanada
Jääkiekkoilija
Lempinimi:  Jamo
Pelipaikka:  maalivahti
Hanska:  vasen
Pituus:  174 cm
Paino:  78 kg
Pelaajaura
Pääsarjaura:  1991–2006
Seurat:  Pohjois-Amerikka Cincinnati Cyclones, ECHL Erie Panthers, ECHL Dayton Bombers, ECHL Fort Wayne Komets, IHL Japanin liiga Seibu Bears Tokyo Aasian liiga Oiji Eagles
Dusty Imoo (18. heinäkuuta 1970 New Westminister, Brittiläinen Kolumbia, Kanada) on kanadanjapanilainen, entinen jääkiekkoilija, pelipaikaltaan maalivahti. Imoo aloitti pelaajauransa Kanadan juniorisarjoissa. Ensimmäinen kausi Western Hockey Leaguessa oli 1987–1988. Neljän juniorisarjassa pelatun kauden jälkeen Imoo debytoi aikuisten tasolla ECHL-liigassa kaudella 1991-1992. Hän pelasi 14 ottelua kaikkiaan kolmessa ECHL-seurassa sekä 15 ottelua IHL-seura Fort Wayne Cometsin riveissä vailla mainittavaa menestystä. Kaudeksi 1994–1995 Imoo siirtyi pelaamaan Japaniin ja neljän Japanin pääsarjassa pelatun kauden jälkeen hän sai myös Japanin kansalaisuuden. Imoo edusti Japania vuoden 1998 olympiaturnauksessa sekä 1998, 1999 ja 2000 MM-turnauksissa. Imoo päätti uransa kevääseen 2006 ja palasi takaisin Kanadaan jääkiekko-valmentajaksi.
Viimeksi hän on toiminut NHL-organisaatio Los Angeles Kingsin palveluksessa pelaajakehityksestä vastaavana valmentajana.
Aiheesta muualla

Dusty Imoo Elite Prospects. Everysport Media Group AB. (englanniksi)
Dusty Imoo The Internet Hockey Databasessa (englanniksi)
Disgaea 6: Defiance of Destiny

| Disgaea 6: Defiance of Destiny |
| --- | --- |

Kehittäjä:  Nippon Ichi Software
Julkaisija:  Nippon Ichi Software ja NIS America
Jakelija:  Nintendo eShop ja Epic Games Store
Pelisarja:  Disgaea
Julkaistu:  JP 28. tammikuuta 2021WW 29. kesäkuuta 2021
Lajityyppi:  taktinen roolipeli
Pelimuoto:  yksinpeli
Ikäluokitus:  ESRB: Teini-ikäisille ja teini-ikäisille  PEGI 12 
Alusta:  Nintendo Switch, PlayStation 4
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Disgaea 6: Defiance of Destiny on Nippon Ichi Softwaren kehittämä taktinen roolipeli. Peli julkaistaan länsimaissa vain Nintendo Switchille mutta Japanissa se julkaistaan myös PlayStation 4:lle. Peli on julkaistu Japanissa 28. tammikuuta 2021 ja länsimaissa 29. kesäkuuta 2021. Disgaea 6 Complete on julkaistu PlayStation 5:lle ja Windowsille vuonna 2022 ja samalla PlayStation 4:lle myös länsimaissa.
Peli on sarjan ensimmäinen, jossa käytetään kolmiulotteisia malleja.
Pelaaminen

Pelin päähenkilö on zombie nimeltä Zed, joka tulee vahvemmaksi kuollessaan Super Reincarnation -kyvyn myötä.
Pelissä on joukko sarjalle uusia ominaisuuksia ja muun muassa mahdollisuus nopeuttaa taisteluita.
Hahmoja aiemmista peleistä palaa ladattavana lisäsisältönä.
Vastaanotto

Peli on saanut Famitsūn arvostelussa arvosanaksi 33/40 (neljän arvostelijan arvosanat 9/8/8/8).
Demokraattinen puolue (Etelä-Korea, 2011)

| Demokraattinen puolue |
| --- | --- |
  
Perustettu:  2011
Lopetti:  2014
Poliittinen kirjo:  keskusta-vasemmisto
Värit:  keltainen
Kansalliskokous:  127 / 300 (2012)
Infobox OKVirheellinen NIMI-arvo: 
Demokraattinen puolue (kor. 민주당, Minjudang, hanja 民主黨; lyhenne DP, vuoteen 2013 Demokraattinen yhdistynyt puolue, DUP) oli sosiaaliliberaali puolue Etelä-Koreassa. Puolue perustettiin vuonna 2011 ja lakkautettiin vuonna 2014. Sen seuraaja on nykyinen Demokraattinen puolue. Puolue sai ainoissa vaaleissaan vuonna 2012 127 paikkaa Etelä-Korean kansalliskokouksen 300 paikasta.
Käännös suomeksi
Demokraattinen puolue (Singapore)

| Singaporen demokraattinen puolue |
| --- | --- |
  
  
Perustettu:  1980
Puheenjohtaja:  Paul Tambyah
Ideologia:  liberalismi sosiaaliliberalismi
Poliittinen kirjo:  keskusta
Kansainväliset jäsenyydet:  – CALD – Liberal International
Kotisivu:  yoursdp.org
Infobox OKVirheellinen NIMI-arvo: 
Singaporen demokraattinen puolue (engl. Singapore Democratic Party, malaijiksi Parti Demokratik Singapura, kiin.: 新加坡民主党; pinyin: Xīnjiāpō Mínzhǔ Dǎng, tamiliksi சிங்கப்பூர் மக்களாட்சி, Ciṅkappūr Makkaḷāṭci), lyh. SDP, on singaporelainen liberaali puolue, jolla ei ole edustusta maan parlamentissa. Puolue on perustettu 1980.
SDP on Liberal Internationalin tarkkailijajäsen ja CALD:n täysjäsen.
Puolue kannattaa mm. seuraavia asioita:
Säätää lakisääteinen minimipalkka.
Pienentää luokkakokoja kouluissa, jotta yhdellä opettajalla olisi 20 oppilasta luokassa.
Laillistaa järjestelmä, jossa nuoria perheitä suositaan ensiasunnon ostajina.
Pienentää ministerien palkkaa.